पीएम ने आपदा प्राधिकरण की आपात बैठक के आदेश दिए  
पूर्वोत्तर में आए भूकम्प के मद्देनजर प्रधानमंत्री मनमोहन सिंह ने राष्ट्रीय आपदा प्रबंधन प्राधिकरण की आपात बैठक बुलाने के आदेश दिए।
पूर्वोत्तर में आए भूकम्प के मद्देनजर प्रधानमंत्री मनमोहन सिंह ने रविवार को राष्ट्रीय आपदा प्रबंधन प्राधिकरण (एनडीएमए) की आपात बैठक बुलाने के आदेश दिए।   प्रधनमंत्री ने सिक्किम के मुख्यमंत्री पवन कुमार चामलिंग से भी बात की।  एक आधिकारिक प्रवक्ता ने बताया, "प्रधानमंत्री ने हरसंभव मदद का प्रस्ताव रखा है। उन्होंने कैबिनेट सचिव को एनडीएमए की आपात बैठक बुलाने का निर्देश दिया है।"  भारतीय वायुसेना के चार विमान राहत सामग्रियों व बचावकर्मियों के साथ भेजा गया है। सरकार ने वायु सेना के दो विमानों को गाजियाबाद स्थित हिंडन और पालम एवं कोलकाता प्रत्येक से एक विमान बागडोगरा के लिए रवाना किया।   ज्ञात हो कि 6.8 तीव्रता वाले भूकम्प से सर्वाधिक क्षति सिक्किम में हुई है।